Ni dua nai teitei levu e gadrevi me caka era dau laki delevi (kerei) mai e so me ra mai veivuke ena kena tei, lau, tarai ni moa se wereci. O koya nai taukei ni teitei ena caka oco se magiti me kedra na lai teitei.
Na Sevu
Oqo na kakana ni yabaki ka dau kau taumada vua na Turaga me laki sevu vua. Na sevu e dau cabo droka ka dau sevu na kakan me vaka na uvi, vudi, kei na vuata me vaka na dawa.
Na Drawe
Na vua ni qele me vaka na dalo, uvi, kawai se kumala ka dau cavu ga mai ka laki biu ena nona valenikuro na turaga ka da teitei tiko ena nona tiki ni qele. E dau sega ni dau nakiti me kilai o koya e kauta yani na drawe se kakana koya.
Na Uvi Ni Vanua
Oqo na uvi e dau lavaki vakavanua me kumuni me nona I tei na turaga. E sega ni dau cabo ka dau kau ga mai ka ra lesu tale na kauta mai.
fij_Latn fij_Latn fij_Latn szl_Latn fij_Latn fij_Latn fij_Latn